钦定古今图书集成/明伦汇编/闺媛典/第163卷 > 仲克让妻姚巽英〈离英兑英附〉
## 钦定古今图书集成/明伦汇编/闺媛典/第163卷 > 仲克让妻姚巽英〈离英兑英附〉

按《宣城县志》：“巽英姓姚氏，诸生汝弼女，适仲克让。年
二十，让亡无子。其伯氏利让产，将嫁一豪族，巽英徐
应曰：‘彼欲舆我尸耶’？豪闻而止。已而伯尽侵其产，每
竟日不举火。母贻之粟，恐伤母意，谢曰：‘儿尚可给也’。
历饥寒三十年乃终。巽英妹离英嫁徐世哲，生一子，
而世哲死，方有身。越三月复生子，与长子并殇，翁姑”
丧葬皆离英独办。离英妹兑英，为郭守𢘆妻。守𢘆为
郡吏，趋府济河而没。兑英遵水滨求之，哭十日，尸逆
流而上，遗二子皆殇。家贫苦节历四十年而卒。初，汝
弼母汤氏以节闻，至是生三英。邑人梅鼎祚为作《世
节传